
ROMÂNIA 
JUDEŢUL TIMIŞ                                                                                                                                                                                                                
DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE	  
SC2023- 006616/15.03.2023


RAPORT DE SPECIALITATE
[bookmark: _Hlk130307553]
  privind  completarea H.C.L.M.T. nr. 188/10.05.2016 privind înfiinţarea Serviciului Public de Administrare a „Centrului regional de  competenţe şi dezvoltare a furnizorilor în sectorul Automotive” – CERC, prin transmiterea în administrarea acestuia, începând cu data de 03.04.2023, pe o perioadă de 5 ani, a imobilului înscris în CF nr.425139, număr top. 1243/2/3 denumit INCUBOXX, realizat prin proiectul “Infrastructură regională de afaceri  
                           şi inovare în sectorul IT&C”, cod SMIS 34472

	Având în vedere referatul de aprobare a Proiectului de hotărâre privind completarea H.C.L.M.T. nr. 188/10.05.2016, privind înfiinţarea Serviciului Public de Administrare a „Centrului regional de  competenţe şi dezvoltare a furnizorilor în sectorul Automotive” – CERC, prin transmiterea în administrarea acestuia a imobilului înscris în CF nr.425139, număr top. 1243/2/3 denumită INCUBOXX realizată prin proiectul “Infrastructură regională de afaceri şi inovare în sectorul IT&C”, cod SMIS 34472, facem următoarele precizări:
Prin H.C.L.M.T. nr. 188/10.05.2016 privind înfiinţarea Serviciului Public de Administrare a „Centrului regional de  competenţe şi dezvoltare a furnizorilor în sectorul Automotive” – CERC a fost aprobat regulamentul de organizare şi funcţionare cu anexele sale, organigrama şi statul de funcţii, studiul de fundamentare privind înfiinţarea serviciului de administrare și caietul de sarcini privind gestiunea directă a serviciului de administrare a  „Centrului regional de  competenţe şi dezvoltare a furnizorilor în sectorul Automotive” – CERC;.
Serviciul Public de Administrare a CERC este un serviciu public, în subordinea Consiliului Local Timişoara, cu personalitate juridică, gestiune proprie, ştampilă şi cont propriu deschis la Trezoreria Timişoara, care funcţionează în Municipiul Timişoara, în cadrul Parcului Industrial Freidorf, Str. Paul Morand, CF 438708.
Conform regulamentului de organizare şi funcţionare aprobat prin HCL-ul menționat mai sus, obiectul de activitate al Serviciului Public de Administrare a CERC îl constituie administrarea şi gestionarea proprietăţii nerezidenţiale a Municipiului Timişoara intitulată: “Centrului Regional de Competenţe şi Dezvoltare a Furnizorilor în Sectorul Automotive“, cu dotările tehnico – edilitare aferente.
[bookmark: _Hlk130220757]Anterior înfințării Serviciului Public de Administrare a „Centrului regional de  competenţe şi dezvoltare a furnizorilor în sectorul Automotive” – CERC a fost aprobat Proiectul “Infrastructură regională de afaceri şi inovare în sectorul IT&C”, cod SMIS 34472, a cărui implementare a început în data de 26.07.2011, care a avut ca obiectiv general realizarea unei structuri locale de sprijinire a afacerilor pentru încurajarea iniţiativei antreprenoriale locale, într-un domeniu de importanţă strategică pentru îndeplinirea viziunii de dezvoltare a Polul de Creştere Timişoara - tehnologia informaţiei şi telecomunicaţii – în vederea dezvoltării durabile a mediului de afaceri din această zonă. 
Astfel, a fost construită şi amenajată o clădire în regim D+P+4E (INCUBOXX), cu o suprafaţă desfăşurată de 6.311,75 mp, care au fost utilată şi dotată la standarde europene, cu tehnică  şi echipamentele de ultimă generaţie, necesare funcţionării infrastructurii în parametrii optimi. 

Imobilul are spaţii de lucru, spaţii de întâlniri, seminarii şi conferinţe, birouri „all inclusive”, la fiecare etaj existând o arie utilă, precum şi spaţii pentru alimentaţie publică şi sport. Infrastructura de afaceri a fost echipată cu sisteme de comunicaţii de mare viteză (reţea intranet, acces internet) şi echipată cu mobilier şi dotări specifice. 
Clădirea Incuboxx este înregistrată în evidența patrimonială a Municipiului Timișoara cu numărul de 101154.01 și valoarea de inventar 16.993.704,48 lei, fiind construită prin proiectul  ,,Infrastructura  Regionale de Afaceri și Inovare în Sectorul It&C Incuboxx, prin Programul Operațional Regional 2007-2013, Axa prioritară 1 ,,Sprijinirea dezvoltării durabile a orașelor poli urbani de creștere”, derulat în perioada 25.07.2015-25.07.2020 .
[bookmark: _Hlk130219270]Prin HCLMT nr. 558/27.11.2014 a fost aprobată Metodologia de închiriere a spaţiilor în clădirea INCUBOXX, realizată prin proiectul “Infrastructură regională de afaceri şi inovare în sectorul IT&C”, cod SMIS 34472 și ulterior a fost încheiat Contractul de prestări de administrare și management a clădirii INCUBOXX ”Infrastructurii Regionale de Afaceri și Inovare în Sectorul IT&C” nr. 132/22.05.2015, contract care încetează în data de 02.04.2023, conform act adițional nr. 5/31.03.2022.
Conform prevederilor O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, art. 11, alin.2, lit. b) se stipulează faptul că, gestiunea directă se realizează prin intermediul unuia sau mai multor servicii publice, specializate şi autorizate conform legii, având personalitate juridică şi buget propriu, organizate în subordinea consiliilor locale comunale, orăşeneşti, municipale şi ale sectoarelor municipiului Bucureşti, a consiliilor judeţene şi/sau a Consiliului General al Municipiului Bucureşti, după caz.
[bookmark: _Hlk130307390]Având în vedere cele menționate, apreciem faptul că Proiectul de Hotărâre privind  completarea H.C.L.M.T. nr. 188/10.05.2016, privind înfiinţarea Serviciului Public de Administrare a „Centrului regional de  competenţe şi dezvoltare a furnizorilor în sectorul Automotive” – CERC, prin transmiterea în administrarea acestuia, începând cu data de 03.04.2023, pe o perioadă de 5 ani, a imobilului înscris în CF nr.425139, număr top. 1243/2/3 denumit INCUBOXX, realizat prin proiectul “Infrastructură regională de afaceri şi inovare în sectorul IT&C”, cod SMIS 34472, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

